**श्रेयस संतोष अय्यर** (जन्म; ०६ दिसम्बर १९९४) एक क्रिकेट खिलाड़ी है जो दिल्ली की क्रिकेट टीम के लिए खेलते है और भारतीय राष्ट्रीय क्रिकेट टीम के लिए एक दिवसीय अंतरराष्ट्रीय क्रिकेट और ट्वेन्टी-२० अंतरराष्ट्रीय क्रिकेट खेलते है। ये एक दाएं हाथ के बल्लेबाज और दाएं हाथ के एक वैकल्पिक ऑफ ब्रेक गेंदबाज हैं। ये २०१४ के आईसीसी अंडर -१९ क्रिकेट विश्व कप में भारत की अंडर -१९ क्रिकेट टीम के लिए खेले थे। जबकि उन्होंने २०१४ सीज़न के दौरान इंग्लैंड में ट्रेंट ब्रिज क्रिकेट टीम का भी प्रतिनिधित्व किया। इसके अलावा ये इंडियन प्रीमियर लीग में दिल्ली डेयरडेविल्स के लिए भी खेलते हैं।जिस टीम के कप्तान भी है

व्यक्तिगत जीवन
--------------

श्रेयश अय्यर जिनका जन्म ०६ दिसम्बर १९९४ को भारतीय राज्य महाराष्ट्र की राजधानी मुम्बई में हुआ था। जबकि जब ये मात्र १२ के थे तब पूर्व क्रिकेट खिलाड़ी प्रवीण आमरे के सम्पर्क में आये थे। प्रवीण आमरे जो अय्यर के कोच है। आमरे ने अय्यर को क्रिकेट खेलना सिखाया। जब ये पढ़ाई करते थे तो इनके साथी खिलाड़ी इनकी तुलना वीरेंद्र सहवाग से करते थे। इन्होंने अपनी स्नातकीय शिक्षा *पोडार कॉलेज* से की थी जिसमें इन्होंने कई क्रिकेट ट्रॉफियां भी जीताने में अहम भूमिका निभाई थी।

इनके क्रिकेट जीवन पर एक शॉर्ट फिल्म डॉक्यूमेंट्री भी बनाई गयी जिसका शीर्षक *श्रेयस अय्यर डॉक्यूमेंट्री - ए फादर्स ड्रीम* है। इसका निर्देशन क्रिकेट लेखक आयुष पुथरा ने किया है।

क्रिकेट कैरियर
--------------

### घरेलू कैरियर

श्रेयस अय्यर ने २०१४ में यूनाइटेड किंगडम का दौरा किया था तब इन्होंने ट्रेंट ब्रिज की क्रिकेट टीम का प्रतिनिधित्व किया था उस दौरान इन्होंने ९९ की औसत से २९७ रन बनाए थे उसमें इनका सर्वाधिक स्कोर १७१ रहा था जो कि एक रिकॉर्ड था।

श्रेयस अय्यर ने नवम्बर २०१४ में अपने लिस्ट ए क्रिकेट कैरियर की शुरुआत मुम्बई के लिए खेलते हुई २०१४-१५ विजय हजारे ट्रॉफी में की थी और उस ट्रॉफी में इन्होंने ५४.६० की बल्लेबाजी औसत से २७३ रन बनाये थे। जबकि दिसम्बर २०१४ में इन्होंने अपने प्रथम श्रेणी क्रिकेट कैरियर की भी शुरुआत कर दी और उन्होंने अपना पहला मैच २०१४-१५ रणजी ट्रॉफी में खेलने को मिला। उस ट्रॉफी में इन्होंने ५०.५६ की बल्लेबाजी औसत से ८०९ रन बनाए थे जिसमें २ शतक और ६ अर्धशतक शामिल थे और ये ७वें स्थान पर रहे थे जिन्होंने २०१४-१५ की रणजी ट्रॉफी में सबसे ज्यादा रन बनाए थे।

इसके अलावा श्रेयस अय्यर इंडियन प्रीमियर लीग में भी खेलते है। ये इंडियन प्रीमियर लीग में २०१५ से 2021 तक दिल्ली डेयरडेविल्स की फ्रेंचाइजी के लिए खेलते थे। 2022 से कोलकाता नाइटराइडर्स के साथ है । जिन्होंने २०१५ इंडियन प्रीमियर लीग में ३३.७६ की बल्लेबाजी औसत से कुल १४ मैचों में ४३९ रन बनाए थे। वर्ष 2016 में श्रेयस अय्ययर को क्रिकेटर ऑफ द ईयर नामक पुरस्कार Archived 2020-06-27 at the वेबैक मशीन सेेे सम्मानित किया गया था ।

  

### अंतरराष्ट्रीय कैरियर

श्रेयस अय्यर ने अपने अंतरराष्ट्रीय क्रिकेट कैरियर की शुरुआत ०१ नवम्बर २०१७ को न्यूज़ीलैंड क्रिकेट टीम के खिलाफ फिरोज शाह कोटला ग्राउंड, दिल्ली में की थी हालाँकि उस मैच में इन्हें बल्लेबाजी करने का मौका नहीं मिला था। इसके बाद अय्यर को राजकोट के मैच में खेलने का मौका मिला और २१ गेंदों पर २३ रनों की पारी खेली थी। फिर बाद में अय्यर को सीरीज के अंतिम मैच में भी जो विशाखापत्तनम में खेला गया था उसमें मौका मिला लेकिन वर्षा के कारण वो मैच मात्र ८-८ ओवर का था जिसमें अय्यर ने ६ गेंदों पर ६ रन बनाए थे।

इसके बाद श्रेयस अय्यर ने अपने एक दिवसीय अंतरराष्ट्रीय क्रिकेट की शुरुआत श्रीलंका के खिलाफ ३ वनडे मैचों की सीरीज के दौरान १० दिसम्बर २०१७ को धर्मशाला, हिमाचल प्रदेश में श्रीलंकाई टीम के खिलाफ  की थी लेकिन पहले एक दिवसीय मैच में ये विफल  रहे थे और महज ९ रन ही बना पाए थे नुवान प्रदीप की गेंद पर बोल्ड आउट हुए थे। लेकिन श्रृंखला के दूसरे मुकाबले (मोहाली के पीसीए स्टेडियम) में इन्होंने अपने हुनर को दिखाया और रोहित शर्मा का साथ देते हुए शानदार बल्लेबाजी की थी और ८८ रनों की पारी खेली। उस मैच में रोहित शर्मा  ने अपने एक दिवसीय क्रिकेट कैरियर का तीसरा दोहरा शतक लगाया था।

श्रेयस अय्यर ने अपना टेस्ट डेब्यू न्यूजीलैंड के खिलाफ 2021 में कानपुर में किया था | इस मैच में श्रेयस अय्यर ने अपनी पहली ही पारी में ही शतक जड़ दिया था जिसके के साथ वे डेब्यू टेस्ट में शतक लगाने वाले 16वें भारतीय बन गए थे |इसी के साथ वे डेब्यू टेस्ट की दो पारियों में शतक और फिफ्टी लगाने वाले पहले भारतीय क्रिकेटर भी बन गए है |

इंडियन प्रीमियर लीग
-------------------

श्रेयस अय्यर जिन्हें २०१८ इंडियन प्रीमियर लीग में गौतम गंभीर द्वारा कप्तानी छोड़े जाने के बाद दिल्ली डेयरडेविल्स की टीम के कप्तान बना दिया और उन्होंने पहले ही कप्तानी वाली मैच में अच्छी बल्लेबाजी करते हुए ९३ नाबाद रन बना दिए है। ये २०१५ से ही आईपीएल में दिल्ली डेयरडेविल्स के लिए खेलते आ रहे है। 2022 में इन्हे 12.25 करोड में केकेआर द्वारा खरीदे गये यह इस सीजन के दुसरे सबसे महगे खिलाडी है। इसके बाद KKR ने उन्हें आईपीएल सीजन 2022 के लिए कप्तान भी बनाया है |

सन्दर्भ
-------

1. ↑  "Shreyas Iyer". *Cricinfo*. Dec 24, 2017. मूल से 14 दिसंबर 2017 को पुरालेखित. अभिगमन तिथि Dec 24, 2017.
2. ↑  क्रिकेट कंट्री. "Shreyas Iyer Documentary - A Father's Dream". मूल से 7 अप्रैल 2017 को पुरालेखित. अभिगमन तिथि 15 दिसम्बर 2017.
3. ↑  ईएसपीएन क्रिकइन्फो. "1st T20I (N), New Zealand tour of India at Delhi, Nov 1 2017". मूल से 15 दिसंबर 2017 को पुरालेखित. अभिगमन तिथि 15 दिसम्बर 2017.
4. ↑  ईएसपीएन क्रिकइन्फो. "3rd T20I (N), New Zealand tour of India at Thiruvananthapuram, Nov 7 2017". मूल से 14 दिसंबर 2017 को पुरालेखित. अभिगमन तिथि 15 दिसम्बर 2017.
5. ↑  क्रिकेट कंट्री. "भारत के 219वें वनडे खिलाड़ी बने श्रेयस अय्यर". मूल से 15 दिसंबर 2017 को पुरालेखित. अभिगमन तिथि 15 दिसम्बर 2017.
6. ↑  दैनिक जागरण. "पहले मैच में छाप नहीं छोड़ पाए श्रेयस अय्यर". मूल से 15 दिसंबर 2017 को पुरालेखित. अभिगमन तिथि 15 दिसम्बर 2017.
7. ↑  ईएसपीएन क्रिकइन्फो. "1st ODI (D/N), Sri Lanka tour of India at Dharamsala, Dec 10 2017". मूल से 15 दिसंबर 2017 को पुरालेखित. अभिगमन तिथि 15 दिसम्बर 2017.
8. ↑  अमर उजाला. "रोहित के तूफान के बाद श्रेयस अय्यर ने बताया, कैसा महसूस कर रहा था". मूल से 15 दिसंबर 2017 को पुरालेखित. अभिगमन तिथि 15 दिसम्बर 2017.
9. ↑  ईएसपीएन क्रिकइन्फो. "2nd ODI (D/N), Sri Lanka tour of India at Chandigarh, Dec 13 2017". मूल से 22 जुलाई 2018 को पुरालेखित. अभिगमन तिथि 15 दिसम्बर 2017.
10. ↑  "IND vs NZ Test: श्रेयस अय्यर ने डेब्यू टेस्ट में रचा इतिहास, ऐसा अब तक कोई भारतीय नहीं कर सका". *आज तक* (hindi में). अभिगमन तिथि 2022-05-17.सीएस1 रखरखाव: नामालूम भाषा (link)
11. ↑  "कप्तान के तौर पर पहले ही मैच में श्रेयस अय्यर ने बना डाला विश्व रिकॉर्ड, धोनी, रोहित सबको छोड़ा पीछे". मूल से 30 अप्रैल 2018 को पुरालेखित. अभिगमन तिथि 30 अप्रैल 2018.
12. ↑  टाइम्स ऑफ़ इंडिया. "Amazing feeling to win my first game as skipper, says Shreyas Iyer". मूल से 30 अप्रैल 2018 को पुरालेखित. अभिगमन तिथि 30 अप्रैल 2018.
13. ↑  "श्रेयस अय्यर गर्लफ्रेन्ड,बहन,आईपीएल सेलरी, लम्बाई, इनस्टाग्राम , जीवनी 2022 ( shreyas iyer girlfriend,sister,Ipl Salary, Instagram, Biography 2022 ) – filemywap.in" (अंग्रेज़ी में). अभिगमन तिथि 2022-02-17.
14. ↑  "KKR New Captain, Shreyas Iyer, IPL 2022: कोलकाता नाइट राइडर्स ने किया कप्तान का ऐलान, इस इंडियन प्लेयर के हाथ में कमान". *आज तक* (hindi में). अभिगमन तिथि 2022-05-17.सीएस1 रखरखाव: नामालूम भाषा (link)
15. ↑  "Shreyas Iyer |श्रेयस अय्यर का जीवन परिचय - Shreyas Iyyer Biography Hindi, उम्र, गर्लफ्रेंड, रिकॉर्ड, नेटवर्थ, फॅमिली औऱ कुछ रोचक तथ्य |". *Crickfanclub,Cricket news, cricketers biography,ipl,dream 11,best place for cricket fans*. 2024-02-29. अभिगमन तिथि 2024-04-02.